մագիստրոս Աստղիկ Վարդանեանը հայ համայնքում այս միտումը համարում է բացասական՝ հիմնաւորելով տեսակէտն իր գիտական ուսումնասիրութեամբ, որտեղ ներկայացնում է թլփատման հետ կապուած խնդիրներն ու հնարաւոր բացասական հետեւանքները: «Թլփատումն անվնաս վիրահատութիւն չէ, ինչպէս փորձում են հաւատացնել դրա կողմնակիցները: Այն լուրջ վիրաբուժական գործողութիւն է յատկապէս նորածին երեխայի համար, որ հիմնականում տեղի է ունենում առանց ցաւազրկման: Ցաւը մանուկներից շատերի մէջ համարեա նեարդային կարճատեւ կոմա (neurogenic shock, coma) է առաջացնում», նշում է Աստղիկ Վարդանեանն ու աւելացնում, որ թլփատման արդիւնքում, երեխան կարող է դժուարամիզութիւն, արեան վարակում եւ արիւնահոսութիւն ունենալ: Նա կոչ է անում բոլոր հայ մայրերին, մինչ իրենց նորածնին նման փորձութեան ենթարկելը՝ մանրամասն ուսումնասիրել այդ երեւոյթը՝ օգտուելով մասնագիտական խորհրդատուութիւնից, համացանցում առկայ մեծաքանակ տեղեկատուութիւնից: